recursal/SuperWikiNEXT-32B huggingface dataset:
Leonardo Puglisi ialah seorang wartawan muda berumur 14 tahun dari Melbourne, Negeri Victoria, Australia. Beliau ialah pengasas dan pengurus saluran berita dalam talian, yang dipanggil sebagai 6 News Australia. Leonardo pernah berwawancara bersama ahli politik terkemuka di Australia, seperti Perdana Menteri Australia, Anthony Albanese dan lain lagi.

Kerjaya
-------

Leonardo bermula kerjaya medianya pada tahun 2019, mengasaskan apa yang pada mulanya dikenali sebagai HMV Local News, iaitu membuat liputan berita di seluruh kawasan kejiranannya, dan sekitarnya sehingga penjenamaan semula pada awal 2020, yang dinamakan sebagai 6 News Australia. Leo mula mendapat perhatian semua, termasuk media tempatan Australia pada 2020 apabila dia membuat liputan mengenai perobohan rahsia menara loceng lama di Sekolah Rendah Hawthorn West *(Hawthorn West Primary School)* di Hawthorn, Victoria. Sejak itu, ramai yang mengikuti laman media sosial 6 News dan Leonardo sendiri, serta makin ramai remaja menjadi wartawan 6 News. Leo makin mendapat perhatian semula sekali lagi, apabila Leo mewawancara dengan bekas Perdana Menteri Australia, Scott Morrison, pada bulan April 2022, dan Perdana Menteri Australia ketika ini (dahulunya ketua pembangkang Parlimen Australia), Anthony Albanese, beberapa minggu sebelum Pilihanraya negara Australia pada tahun 2022. 

Dia telah menjadi subjek beberapa teori konspirasi, termasuk bahawa dia adalah "orang depan" untuk kerajaan Scott Morrison dan dibiayai oleh Rupert Murdoch. 

Walaupun telah membuat banyak jenaka tentang tidak mengundi Parti Buruh Australia *(Australia Labor Party)* pada pilihan raya Australia sebelumnya (pada tahun 2022) kerana usianya, Leo tidak mempunyai pertalian politik yang diketahui.

Rujukan
-------

1. 1 2  Anthony Albanese grilled by teen journos weeks out from the election | FULL INTERVIEW | Uncensored *6 News Australia (Youtube / dalam bahasa Inggeris).* Dicapai pada 18 September 2022.
2. ↑  Scott Morrison asked tough questions in heated chat with teen journos | FULL INTERVIEW | UNCENSORED *6 News Australia (Youtube / dalam bahasa Inggeris).* Dicapai pada 18 September 2022.
3. ↑   Leo Puglisi *(Twitter / dalam bahasa Inggeris).* Dicapai pada 18 September 2022.

Pautan luar
-----------

* Leo Puglisi di Twitter
**Peluru berpandu JOKO** adalah nama umum yang diberikan kepada peluru berpandu balistik jarak serdahana (MRBM)Indonesia. Nama tersebut diambil dari kontrak pembangunan yang ditandatangani antara Indonesia dan Dassault pada 1963. Seperti banyak projek berkaitan dengan program senjata nuklear Indonesia butiran terperinci sukar di dapati dalam alam umum (*public domain*).

Peluru berpandu JOKO I pertama sekali dikenal pasti sebagai sistem beroperasi pada lewat 1971. Ia adalah 13.4 m panjang, diameter 0.8 m, seberat 6.5 tan. Ia mempunyai jarak 500 km dan Kemungkinan ralat bulatan "Circular error probable" (CEP) 1,000 [[meter|m], dan ia mampu membawa beban sekitar 400 kg. Ia direka untuk membawa kepala peledak nuklear. Pembangunan permulaan adalah bersama dengan Perancis, Dassault membekalkan pelbagai sistem peluru berpandu semenjak 1963 dan jenis dikelaskan MD-620 diuji pelancarannya pada 1965. Tetapi kerjasama dengan Perancis terbantut dengan sekatan senjata semenjak Januari 1968. Penyelidikan diteruskan oleh PT BACOT di kemudahan Acheh dan kos program tersebut meningkat hampir $1 billion pada 1980. Walaupun menghadapi masalah sistem pensasar, dipercayai hampir 100 peluru berpandu jenis ini dihasilkan.

Sistem ini dipertingkatkan sekitar 1985, ia dikenali sebagai JOKO II, menggunakan bahan api pepejal, 13 tan, sistem dua-peringkat. Terdapat beberapa pelancaran ujian ke lautan Jawa dari 1987 sehingga 1992, paling jauh sekitar 1,300 km, kebanyakannya dari kemudahan di Sulawesi, selatan Jawa. Kualiti sistem ini juga tidak diketahui dengan jelas tetapi dipercayai menyamai US MGM-31 Pershing. Ini disebabkan kerajaan Amerika Syarikat membekalkan bantuan teknikal yang banyak kepada Indonesia pada 1970s.

Dipercayai bahawa JOKO II membentuk asas kepada, 23 ton NEXT pelancar satelit tiga-peringkat (menyerupai RSA-3 Afrika Selatan), pertama sekali dilancarkan pada 1988 dari Palmachim. Berasaskan prestasi NEXT dianggarkan bahawa sebagai peluru berpandu balistik ia mempunyai jarak maksima sejauh 4,500 km dengan beban terhad 250 kg.

Dikatakan juga bahawa sistem JOKO IIb atau JOKO III telah disiapkan atau sedang dibangunkan.

Pautan luar
-----------

* Maklumat berkenaan Shavit Diarkibkan 2005-05-03 di Wayback Machine
Peperangan ini berlaku pada bulan April 633 M. Ia dinamakan Perang Berantai kerana sejumlah besar tentera pejalan kaki Parsi pimpinan Panglima Besar Hormuz diikat dengan rantai besi bagi mengukuh dan menguatkan serangan dan pertahanan secara berkumpulan. Dari segi teknikalnya, taktik ini akan memberi tekanan berat kepada tentera pejalan kaki musuh. 

Bagi peperangan ini secara amnya tentera Parsi Sassanid berjumlah 25,000 orang. Ia mempunyai kelengkapan senjata berat dan tentera berkuda berat. Namun kelemahannya adalah pergerakannya yang lambat. Dengan kekuatan 18,000 orang, Khalid ibn al-Walid mengatasi masalah ini dengan tentera berkuda ringkasnya yang pantas & cepat. Ia membuat strategi dengan mengumpan tentera Parsi mengejarnya dari daerah Kufier hinggalah ke daerah Kazima yang mana membuatkan tentera Parsi keletihan. Keletihan yang dialami oleh tentera Parsi disebabkan oleh senjata berat yang mereka bawa. 

Setibanya tentera Parsi di Kazima, mereka diserang hendap oleh tentera Islam dengan secara mengejut. Sewaktu peperangan, Hormuz meletakkan beberapa orang tentera elitnya untuk mengawal keselamatannya. Namun, kesemua tentera elit beliau dapat dibunuh oleh salah seorang panglima Islam iaitu Qa'qa ibn Amru. Akhirnya pertempuran ini dimenangi oleh tentera Islam. Hormuz juga terkorban dalam peperangan ini setelah Khalid ibn al-Walid berjaya membunuh beliau.

Bagi tentera Parsi, rantai yang diikat di kaki mereka memberi peluang kepada tentera Islam untuk menyerang dengan lebih mudah sehinggakan jumlah tentera Parsi yang terkorban mencecah ribuan orang.
**M 109 A3GN** merupakan versi Norway bagi bedil gerak sendiri M109, yang direka di Ameriks Syarikat pada awal 1960-an.

Program M109A3GN
----------------

M109A3GN pertama digunakan di Norway adalah A3Gs versi Jerman (yang menyerupai M109A3 Amerika Syarikat) dibeli dari Jerman dan dihantar pada 1969. Norway kemudiannya melakukan psedikit pengubahsuaian, menghasilkan A3GN. Sebanyak 126 telah dibeli. Kebanyakan dari ini ditempatkan sebagai simpanan bergerak dan dihantar kepada beberapa kemudahan simpanan. Meriam ini kekal dalam tatarajah ini sehingga 1990-an, yang kemudiannya dipertingkatkan sedikit.

Dengan berakhirnya Perang Dingin, simpanan gerak tidal lagi penting, dan jumlah bedil M109 dikurangkan dengan banyaknya kepada 56.

Masa depan M109A3GN
-------------------

Pada permulaan abad ke-21, ia jelas bahawa sesuatu perl;u dilakukan terhadap pasukan meriam. Sungguhpun kebanyakan meriam lama ditunda telah dibersarakan, tunggaknya masih M109A3 yang berusia 40 tahun. 

Peluang terbuka pada 2002, apabila Belanda mengakui bahawa mereka membeli terlampau banyak Pzh-2000 baru, dan menawarkan 18 darinya kepada Norway dengan pertukaran unit NASAMS lebihan. Norway bersetuju dengan pertukaran tersebut dan menandatangani perjanjian pada 23 Jun 2003. Tetapi apabila Norma mengira semula, mereka mendapati bahawa budget mereka tidak membenarkan perkhidmatan 18 pasukan Pzh-2000, kerana kos setiap meriam kepada kerajaan adalah 50 juta NOK (830 000 USD). Sebaliknya, kerajaan memutuskan untuk menggunakan 40 juta NOK (660 000 USD) bagi mempertingkatkan 14 dari 56 meriam dalam simpanan kepada piwaian moden. Peningkatan ini dijadualkan tamat pada akhir 2007.

Pautan luar
-----------

* Page regarding Norwegian military equipment holdings
* Diarkibkan 2007-09-28 di Wayback Machine General information about the M109 and the holdings of the users
* Diarkibkan 2007-04-03 di Wayback Machine Norwegian study on how to modernize the artillery force (In Norwegian)
* Diarkibkan 2007-09-30 di Wayback Machine (In Norwegian)
* Diarkibkan 2007-07-13 di Wayback Machine (In Norwegian) Regarding the new, upgraded howitzers
**Perang Burma-Inggeris Pertama** berlaku dari 1823 hingga 1826. Ia merupakan perang pertama dari tiga perang yang terjadi antara Burma dan Empayar British semasa abad ke-19. Akibatnya, kekuatan dan kedaulatan Burma perlahan-lahan terhakis sehingga akhirnya ditakluk British.

Perang Burma-Inggeris Pertama disebabkan oleh Raja Badyidau yang ingin menakluki kawasan Arakan di Burma, yang terletak bersebelahan dengan India British. Raja Badyidau memaksa penduduk Arakan supaya bekerja di bawah beliau tetapi dijalankan secara percuma. Berikutan keengganan rakyat Arakan tersebut menyebabkan Raja Badyidau mengambil langkah drastik yang mana beliau menggunakan kekerasan untuk memaksa penduduk Arakan supaya bekerjasama dengan beliau. Akan tetapi, penduduk Arakan berdegil lalu melarikan diri ke sempadan India yang dikuasai oleh pihak Inggeris pada waktu itu. Dasar pihak Inggeris yang tidak mahu mencampuri urusan pihak luar memudahkan penduduk Arakan memasuki sempadan India. Kesan daripada peristawa tersebut mengakibatkan Burma mencurigai pihak Inggeris kerana tidak menangkap penduduk Arakan tersebut. Burma menuduh Inggeris melindungi penduduk Arakan daripada pihak Burma. Tuduhan yang dilemparkan oleh Burma itu tidak boleh diterima oleh Inggeris sehinggakan tercetusya Perang Burma-Inggeris Pertama.

Lihat juga
----------

* Perang Burma-Inggeris Kedua
* Perang Burma-Inggeris Ketiga
**Artikel 50 Perjanjian Kesatuan Eropah** adalah sebahagian daripada undang-undang Kesatuan Eropah yang mengatur tentang proses di mana negara-negara anggota dapat menarik diri daripada Kesatuan Eropah. Penggunaannya menjadi luas diperdebatkan selepas satu referendum yang diadakan di United Kingdom pada tarikh 23 Jun 2016 di mana majoriti suara memilih penyingkiran keahlian United Kingdom dari Kesatuan Eropah.

Setelah Artikel 50 dicetuskan, terdapat had masa dua tahun untuk menyelesaikan rundingan. Jika rundingan gagal mencapai persetujuan, kerajaan menarik balik kemudian akan dikehendaki mematuhi peraturan Pertubuhan Perdagangan Dunia pada tarif. 

Artikel ini telah digunakan buat kali pertama dan setakat ini hanya digunakan oleh United Kingdom pada 29 Mac 2017.

Rujukan
-------

1. ↑  "Article 50: Theresa May to trigger Brexit process next week". *BBC News*. 20 Mac 2017. Dicapai pada 1 April 2017.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***Text of Article 50*** |

|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Naratif Ogonshoto*** ialah sebuah karya novel yang menghimpunkan 12 buah cerpen tulisan Sasterawan Negara Datuk Dr Anwar Ridhwan yang mengisahkan sebuah negara kepulauan yang menjadi mangsa salah laku ekonomi dan politik. Cetakan pertama *Naratif Ogonshoto* diterbitkan oleh Matahari Books pada tahun 2001, manakala cetakan kedua pula giliran pada tahun 2006.

Kulit buku edisi bahasa Rusia. Pereka bentuk Shady Eshgi

Am
--

Menurut Dr. Anwar, beliau mendapat ilham untuk mengarang *Naratif Ogonshoto* dari krisis kewangan dan kemelut politik Dato Seri Anwar Ibrahim yang melanda Malaysia pada tahun 1998, maka terhasilnya "naratif politik" yang bukan sahaja menyentuh perkembangan politik di negara ini, bahkan juga di mana-mana negara yang mengalami kemelut politik dan ekonomi. Beliau mengarang kebanyakan isi kandungan buku ini ketika menjadi Professor Pelawat di Universiti Bahasa Asing di Tokyo, selebihnya di Kuala Lumpur. Nama Ogonshoto, ihsan seorang kenalan Dr. Anwar di Jepun, dipetik dari bahasa Jepun iaitu *ōgon shotō* (黄金諸島code: ja is deprecated ) yang bermaksud "kepulauan emas."

Terjemahan
----------

*Naratif Ogonshoto* diterjemah ke bahasa Inggeris oleh Dewan Bahasa dan Pustaka dengan tajuk *Tales of Ogonshoto* pada tahun 2004, dan juga ke bahasa Rusia oleh Victor Pogadaev dengan tajuk *Bili i nebili ostrovov Ogonsoto* (Были и небыли островов Огонсотоcode: ru is deprecated ) pada tahun 2006.

Rujukan
-------

1. ↑  Anwar Ridhwan (2001). *Naratif Ogonshoto*. Matahari. ISBN 9834056702. Dicapai pada 25 Oktober 2009.
2. ↑  Anwar Ridhwan (2006). *Naratif Ogonshoto*. Arsalia. ISBN 9833768032. Dicapai pada 25 Oktober 2009.
3. ↑  Sia, Andrew (25 Oktober 2009). "Raising the literary bar". The Star. Dicapai pada 25 Oktober 2009.
4. ↑  "Naratif Ogonshoto". Dari Jiwa Rasa …. 7 Januari 2007. Dicapai pada 25 Oktober 2009.
5. ↑  "Sembang Buku: Naratif Ogonshoto". Bicara Pak Kebun. 11 Julai 2006. Dicapai pada 25 Oktober 2009.
6. ↑  "Rahsia di sebalik penulisan 'NO'". Berita Harian. 22 Februari 2005. Dicapai pada 25 Oktober 2009.[*pautan mati kekal*]
7. ↑  *Tales of Ogonshoto*. Dewan Bahasa dan Pustaka. 2004. ISBN 9836283951. Dicapai pada 25 Oktober 2009.
8. ↑  Victor A. Pogadaev. Naratif Ogonshoto: Sebagai Hasil Pencarian Intelektual Anwar Ridhwan - in: Sastera.Net, N3 , 2007
**Pembukaan permainan catur** sangat penting dalam setiap perlawanan kerana ia menentukan corak permainan tersebut sama ada berpihak kepada Putih atau Hitam. Jujukan yang dikenali dipanggil **pembukaan** seperti mana dimulakan oleh Putih, atau **pertahanan** seperti mana dibalas oleh Hitam.

Ada beratus-ratus jenis pembukaan catur dan variasinya yang telah 
dikaji dan dipersetujui kekuatannya oleh para jaguh catur yang terdahulu. *The Oxford Companion to Chess* menyenaraikan 1,327 bukan dan kelainan bernama.

Contoh bukaan
-------------

* Bukaan bidak Raja

e4-e5 Permainan Itali (Italian Game)
e4-d5 Scandinavian
e4-c5 Pertahanan Sicili (Sicilian Deffence)
e4-e6 Pertahanan Prancis (French Deffence)
e4-d6 Pertahanan Petroff (Petroff deffence)
*Susulan dari Italian 1. e4-e5 2. Nf3-d6*
e4-Nf6 Pertahanan Alakhine
* Bukaan bidak Permaisuri

d4-d5 Shah Permaisuri
d4-d6 Pertahanan Raja India
d4-e5 Budapest
d4-e6 Pertahanan India Lama
d4-c5 Benko/Vorga
d4-c6 Slav
d4-f5 Pertahanan Belanda

Rujukan
-------

|  |  |
| --- | --- |
|  | *Catur* mempunyai sebuah laman berkenaan topik: ***Permulaan permainan*** |

1. ↑  Hooper, David; Whyld, Kenneth (1992). *The Oxford Companion to Chess* (ed. 2). Oxford University Press. m/s. 461–480. ISBN 0-19-280049-3.CS1 maint: ref=harv (link)
Turapan batu asal (石畳, *ishidatami*) di Nakasendo
**Nakasendō** (中山道, *Nakasendou*, "Laluan di Pertengahan Gunung", juga ditulis sebagai 中仙道 dan 仲仙道) atau juga **Kisokaido** (木曽街道) merupakan satu daripada lima laluan utama pada zaman Edo yang menghubungkan antara Edo (kini Tokyo) dan Kyoto di Jepun. Selain daripada Tokyo dan Kyoto, laluan ini juga merentasi wilayah Saitama, Gunma, Nagano, Gifu dan Shiga.

Latar belakang
--------------

Nakasendo mempunyai jarak sebanyak lebih kurang 135 ri 10 chou (lebih kurang 526.3 km) yang bermula dari Nihonbashi, Chuo, Tokyo ke Sanjō-ōhashi, Kyoto. Pada laluan ini terdapat 69 stesen dan 67 tempat berehat dan disediakan juga 50 orang dan 50 ekor kuda sebagai simpanan di laluan tersebut.

Galeri
------

* Shimosuwa-shuku, Shimosuwa, Nagano, stesen ke-29Shimosuwa-shuku, Shimosuwa, Nagano, stesen ke-29
* Fukushima-juku di Kiso, Nagano, stesen ke-37Fukushima-juku di Kiso, Nagano, stesen ke-37

Rujukan
-------

1. 1 2  "五街道―諸道の性格". *Kementerian Tanah, Infrastruktur, Pengangkutan dan Pelancongan (Jepun)*. Cite has empty unknown parameter: `|dead-url=` (bantuan)
2. ↑  "中山道散策". *Pejabat Lebuh Raya Kebangsaan Oomiya, Kementerian Tanah, Infrastruktur, Pengangkutan dan Pelancongan (Jepun)*. Cite has empty unknown parameter: `|dead-url=` (bantuan)

|  |  |
| --- | --- |
| Ikon tunas | Rencana tentang pengangkutan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Daun teh diisikan di dalam beg plastik
Cara nak mengeluarkan udara dengan menggunakan alat khas**Pembungkusan vakum** merupakan salah satu daripada kaedah pengawetan makanan dan pembungkusan dengan mengeluarkan udara dari bungkusan sebelum dilekatkan. Kaedah ini melibatkan (secara manual atau automatik) memasukkan barang ke dalam bungkusan filem plastik, mengeluarkan udara dari dalam dan menutup bungkusan. Filem pengecutan kadang-kadang digunakan agar sesuai dengan kandungannya. Tujuan pembungkusan vakum biasanya untuk mengeluarkan oksigen dari bekas agar dapat memanjangkan jangka hayat makanan dan, dengan bentuk pakej yang fleksibel, dapat mengurangkan isi padu kandungan dan bungkusan.

Pembungkusan vakum mengurangkan oksigen atmosfera, membatasi pertumbuhan bakteria aerobik atau kulat, dan mencegah penyejatan komponen mudah menguap. Ini juga biasa digunakan untuk menyimpan makanan kering dalam jangka waktu yang lama, seperti bijirin, kacang-kacangan, daging awet, keju, ikan salai, kopi, dan kerepek. Secara jangka pendek, pembungkusan vakum juga dapat digunakan untuk menyimpan makanan segar, seperti sayur-sayuran, daging, dan cairan, kerana ia menghalang pertumbuhan bakteria.

Pembungkusan vakum juga boleh digunakan untuk bukan makanan dengan mengurangkan sebahagian besar isi padu barang bukan makanan. Contohnya, pakaian dan tilam boleh disimpan di dalam beg yang dihampagaskan dengan pembersih hampagas domestik atau alat pengedap hampagas khas. Teknik ini kadang-kadang digunakan untuk memadatkan sampah, terutama apabila caj dikenakan untuk setiap beg sampah yang penuh.

Produk pembungkusan vakum boleh menggunakan beg plastik, tabung, botol, atau balang mason, tersedia untuk kegunaan rumah. Untuk barang makanan halus yang mungkin dihancurkan oleh proses pembungkusan vakum (seperti kerepek kentang), alternatifnya ialah mengganti gas dalaman dengan nitrogen. Ini mempunyai kesan yang sama untuk menghalang kemerosotan dengan penyingkiran oksigen.

Produk Jamón yang dibungkus vakum dan sedia dijual.

Rujukan
-------

1. ↑  Pengawetan Makanan[*pautan mati kekal*]
2. ↑  Buku Sains Tahun 6 ISBN 978-983-49-0265-0
3. ↑  Perdue, R (2009), "Vacuum Packaging", dalam Yam, K L (penyunting), *Encyclopedia of Packaging Technology*, Wiley (diterbitkan 2010), ISBN 978-0-470-08704-6
4. ↑  Perdue, R (2009), "Vacuum Packaging", dalam Yam, K L (penyunting), *Encyclopedia of Packaging Technology* (dalam bahasa Inggeris), Wiley (diterbitkan 2010), ISBN 978-0-470-08704-6
5. ↑  Soroka, W. *Illustrated Glossary of Packaging Terminology* (ed. Second). Institute of Packaging Professionals.

| * l
* b
* s
Pengawetan makanan |
| --- |
| 
* Pengawetan bio
* Pengetinan
* Rantaian sejuk
* Perawatan
* Pengeringan
* Penapaian
* Pengeringan beku
* Penyejuk bekuan
* Hurdle technology
* Penyinaran
* Pengejeman
* Penjelian
* Pengejagan
* Atmosfera terubahsuai
* Pempascalan
* Penjerukan
* Pemasuan
	+ Confit
	+ Potjevleesch
* Pengasinan
* Penyalaian
* Penggulaan
* Pembungkusan vakum

 |
**Pesuruhjaya Sukan Malaysia** adalah jawatan yang diwujudkan di bawah Kementerian Belia dan Sukan Malaysia untuk memperkemaskan semua kegiatan persatuan sukan di Malaysia. Pesuruhjaya Sukan bertanggungjawab menyediakan garis panduan dan peraturan yang difikirkan sesuai untuk mewujudkan pentadbiran sukan yang lebih tersusun. Menerusi APS, Pesuruhjaya Sukan juga berhak campur tangan mengatasi kelemahan yang terdapat dalam persatuan sukan yang bermasalah.

Peranan dipertingkatkan
-----------------------

Pada 13 Jun 2009, Menteri Belia dan Sukan, Datuk Ahmad Shabery Cheek telah berkata bahawa peranan Pesuruhjaya Sukan akan dipertingkatkan untuk menyelesaikan perbalahan dalam badan sukan yang timbul berikutan perebutan jawatan.

Sejarah
-------

**Pesuruhjaya Sukan Malaysia** adalah jawatan yang diwujudkan apabila Akta Pembangunan Sukan(APS) 1997 dikuatkuasakan pada Januari 1998. Berikut merupakan Pesuruhjaya sukan sehingga ke hari ini:-

* Datuk Ahmad Bakri Shabdin
* Datuk Zabri Min
* Datuk Talaat Husin
* Tan Sri Dato' Elyas Omar

Pautan luar
-----------

* D.R.26/97 Akta pembangunan sukan 1997

Rujukan
-------

1. ↑  "Peranan dipertingkatkan", Utusan Malaysia. 14 Jun 2009

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Nagini** merupakan salah satu watak haiwan dalam siri karangan J. K. Rowling iaitu Harry Potter. Nagini merupakan seekor ular betina yang kehijauan kepunyaan Lord Voldemort. Ia boleh dibandingkan dengan basilisk kepunyaan Salazar Slytherin yang kedua-duanya merupakan ular yang mematuhi arahan Raja Kejahatan itu. Ia juga dapat dilihat sebagai lawan bagi Fawkes, phoenix kepunyaan Albus Dumbledore yang masing-masing menggambarkan jiwa pemiliknya.

Spesies
-------

Nagini mempunyai bisa yang sangat beracun yang mampu membuatkan luka terbuka dan meleburkan jahitan. Spesies sebenar Nagini tidak diketahui tetapi ia mampu mengembang seperti ular tedung. Walaupun dalam filem ia digambarkan seperti ular sawa, ia berlawanan dengan buku yang mengatakan bahawa Nagini adalah spesies ular beracun. Walau bagaimanapun, ia berkemungkinan juga merupakan ular sawa spesies beracun yang direka untuk filem.

Terminologi
-----------

* "Nagini" berasal dari perkataan Hindi, "Nagin" yang bermaksud "ular betina".
**Maklumat hiburan** atau **infotainment** (kata lakur *information* (maklumat) dan *entertainment* (hiburan)), juga dipanggil **berita lembut** sebagai cara untuk membezakannya daripada kewartawanan serius atau berita keras, ialah sejenis media, biasanya televisyen atau dalam talian, yang menyediakan gabungan maklumat dan hiburan. Istilah ini boleh digunakan secara meremehkan untuk merendahkan mata pelajaran infotainment atau berita lembut yang memihak kepada subjek berita keras yang lebih serius. Laman web berasaskan infotainment dan apl media sosial semakin menarik kerana penerbitan tertumpu mereka terhadap kandungan infotainmen, cth. BuzzFeed.

Rujukan
-------

1. ↑  "the definition of infotainment". *Dictionary.com*.
2. ↑  Demers, David, "Dictionary of Mss Communication and Media Research: a guide for students, scholars and professionals," Marquette, 2005, p.143.
3. ↑  Merriam- Webster, The Cambridge Online Dictionary
4. ↑  Cambridge Online Dictionary
5. ↑  "an extraordinary form of strategic internal communications" (infotainment.be) and historically accurate factoid collections (how-infotaining.com)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Maklumat hiburan*** |

* "Soft news and critical journalism eroding audiences"
* "Tough times for hard news, but good journalism goes on"
**Peta geologi** merupakan peta khas yang dibuat bagi memaparkan ciri-ciri geologi. Unit batu-batuan dan stratum ditunjukkan dengan warna atau simbol bagi menandakan di mana ciri-ciri tersebut terdedah pada permukaaan. Satah perlapisan dan ciri-ciri berstruktur seperti sesar, lipatan dan lineasi ditunjukkan dalam simbol miring dan jurus dimana ia memberikan orientasi tiga dimensi kepada ciri-ciri itu.

Menurut sejarah, peta geologi tertua yang masih lagi dipelihara adalah Peta Papirus Turin yang dihasilkan sekitar 1150 SM bagi memaparkan deposit emas di Mesir. Pada tahun 1815, ahli geologi berketurunan Inggeris, William Smith pula telah menghasilkan peta geologi Great Britain yang pertama.

Galeri
------

* Peta geologi Great Britain yang dihasilkan oleh William Smith (1815)Peta geologi Great Britain yang dihasilkan oleh William Smith (1815)
* Peta geologi benua Amerika Utara yang bertindih pada peta bentuk muka bumiPeta geologi benua Amerika Utara yang bertindih pada peta bentuk muka bumi

Rujukan
-------

1. ↑  Harrell, James A. and V. Max Brown, 1992, *The world's oldest surviving geological map - the 1150 BC Turin papyrus from Egypt*, Jurnal Geologi, Jilid 100, No. 1, Jan. 1992
2. ↑  Simon Winchester, 2002, *Peta yang Mengubah Dunia*, Harper-Collins ISBN 0-06-093180-9

Pautan luar
-----------

* Peta Geologi Diarkibkan 2004-11-23 di Wayback Machine daripada Perkhidmatan Taman Negara USGS
* Pangkalan Data Peta Geologi USGS

|  |  |
| --- | --- |
| Ikon tunas | Rencana geologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Roslan bin Kassim** (30 Oktober 1971 – 4 Februari 2021) atau lebih dikenali dengan nama pena **Petai** merupakan seorang kartunis Malaysia melalui kartun-kartun tanpa dialog.

Pembabitan awal
---------------

Beliau terkenal dengan hasil kerjanya dalam majalah *Ujang* dan juga sebagai pengarah penerbitan bagi majalah *Apo?* terbitan MOY Publications.

Petai terkenal dengan karya-karyanya seperti *Dukun Petai*, *Pendekar Gunung Terkelendat*, dan *Tour of Japan*. Beliau juga pernah terpilih untuk menyertai Pameran Kartun Asean di Tokyo, Jepun, pada 1990-an. Selain terkenal sebagai kartunis *Ujang* dan *Apo?*, Petai juga pernah menerbitkan karya di *Gila-Gila* dan *Gelihati*.

Meninggal dunia
---------------

Beliau meninggal dunia di usia 49 tahun pada 4 Februari 2021 akibat penyakit sesak nafas di Hospital Serdang.

Rujukan
-------

1. 1 2 3  Diyanah Anuar (12 September 2009). "Liku hidup Petai". Berita Harian. Dicapai pada 4 Februari 2018. m/s 18. "Bekalan 25 sen ke Jepun bakar semangat kartunis, Roslan Kassim [...] yang cukup popular dengan nama penanya, Petai".
2. ↑  "Kartunis Petai meninggal dunia". Malaysiakini. 4 Februari 2021. Dicapai pada 4 Februari 2021.
3. ↑  Ahmad Mustakim Zulkifli (4 Februari 2021). "Kartunis Petai meninggal dunia". Kosmo!. Dicapai pada 4 Februari 2021.

Pautan luar
-----------

* Laman web Malajah APO? Diarkibkan 2017-09-24 di Wayback Machine
16 buah negeri di dalam Republik Persekutuan Jerman.
Republik Persekutuan Jerman dibentuk oleh 16 buah negeri yang dipanggil *Länder* (mufrad: *Land*). Memandangkan perkataan *Land* bermaksud negara di dalam penggunaan moden bahasa Jerman, istilah *Bundesländer* (atau *Bundesland*) digunakan dengan lebih meluas. Istilah ini dikatakan lebih tepat kerana merujuk kepada sifatnya sebagai negara persekutuan. Walau bagaimanapun, istilah ini tidak digunakan di dalam perlembagaan negara ini, iaitu Hukum Asas Republik Persekutuan Jerman.

Negeri-negeri bersekutu yang membentuk negara bangsa Jerman selepas penyatuan semula pada tahun 1990, mengikut nombor di dalam peta di sebelah kanan ialah:

1. **Baden-Württemberg**
2. **Negeri Bebas Bavaria** (*Freistaat Bayern*)
3. **Berlin**
4. **Brandenburg**
5. **Kota Bebas Liga Hansa Bremen** (*Freie Hansestadt Bremen*)
6. **Kota Bebas Liga Hansa Hamburg** (*Freie und Hansestadt Hamburg*)
7. **Hesse** (*Hessen*)
8. **Mecklenburg-Vorpommern**
9. **Sachsen Hilir**
10. **Rhein Utara-Westfalen**
11. **Rheinland-Westphalia**
12. **Saarland**
13. **Negeri Bebas Sachsen** (*Freistaat Sachsen*)
14. **Sachsen-Anhalt**
15. **Schleswig-Holstein**
16. **Negeri Bebas Thüringen** (*Freistaat Thüringen*)

Daripada 16 buah negeri, 3 daripadanya ialah kota bertaraf negeri, iaitu Berlin, Hamburg dan Bremen. Ketiga-tiganya, walaupun kecil dari segi saiz dan jumlah penduduk, mempunyai hak yang sama seperti negeri-negeri Jerman yang lainnya. 

Setiap negeri terlibat di dalam pentadbiran dan penggubalan undang-undang di peringkat persekutuan melalui Bundesrat (Majlis Persekutuan).

Links
-----

|  |  |
| --- | --- |
|  | Wikimedia Commons mempunyai media berkaitan ***Negeri di Jerman*** |


|  |  |
| --- | --- |
| Ikon tunas | Rencana berkaitan Jerman ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Louisa Noel Krause** (lahir 20 Mei 1986) ialah seorang pelakon Amerika. Selepas belajar drama di kolej, Krause muncul dalam banyak produksi luar Broadway sambil turut muncul dalam episod siri televisyen rangkaian yang berpangkalan di New York. Peranan filem pertamanya ialah dalam *The Babysitters* (2007). Pada 2017, Krause muncul dalam watak utama Anna Garner dalam siri televisyen *The Girlfriend Experience*.

Kehidupan awal
--------------

Krause dilahirkan pada 20 Mei 1986 di Falls Church, Virginia.  Bapanya berketurunan separuh Jepun (dari Okinawa, Jepun)  dan ibunya berketurunan Amerika. Dia mempunyai seorang adik lelaki bernama Nathaniel yang merupakan seorang pengarah. Dia memulakan minatnya dalam seni pada usia muda dengan belajar tarian di Washington School of Ballet di Washington DC Sebaik Krause memasuki sekolah menengah, tarian mengambil tempat duduk belakang apabila dia mula membuat persembahan dalam pelbagai drama dan muzikal termasuk *Side Show* sebagai Violet Hilton, *Gypsy* sebagai Mama Rose, dan *Equus* sebagai Dora Strang. Selepas sekolah menengah, dia mendaftar di Sekolah Drama Carnegie Mellon. Tidak lama kemudian, Krause merasakan dia sudah bersedia untuk memulakan kerjaya profesionalnya sebagai pelakon. Dia memperoleh kad Ekuitinya dengan membuat persembahan dalam pengeluaran saham musim panas *Aida* .

Kerjaya
-------

Krause memulakan kerjayanya dalam teater, muncul dalam banyak produksi Off-Broadway. Pada tahun 2006, Krause muncul dalam produksi *Les Liaisons Dangereuses* oleh Huntington Theatre Company. Pada tahun 2007, dia membintangi penerbitan Signature Theatre Company *Iphigenia 2.o*, dalam peranan utama Iphigenia. Pada tahun yang sama, Krause membintangi tayangan perdana dunia *In a Dark Dark House*, di Teater Lucille Lortel, 7 Jun – 7 Julai 2007.  Dia terus bekerja di atas pentas, muncul pada tahun 2013 sebagai Rose dalam tayangan perdana dunia Annie Baker 's *The Flick* at Playwrights Horizons, peranan yang dia kembalikan dua tahun kemudian untuk tayangan kedua di Barrow Street Theatre  dan kemudiannya National Teater .

Rujukan
-------


1. 1 2  "Louisa Krause". *AllMovie*. Dicapai pada June 18, 2019.
2. ↑  "Louisa Krause credits". *Broadway.com*. Dicapai pada June 9, 2016.
3. 1 2  "Louisa Krause". *Lortel Archives*. Dicapai pada June 15, 2016.
"Goda" dilencongkan ke sini. Untuk drama TV Malaysia, lihat Goda (siri TV).

Dalam bidang sosiologi, **penggodaan** ialah proses menarik seseorang dengan tujuan melakukan kelakuan seks, sama ada beniat baik mahupun sebaliknya. Dalam sejarah terdapat tokoh-tokoh yang terkenal kerana menggoda seperti Cleopatra, Giacomo Casanova, dan watak cereka Don Juan.

Penggodaan melibatkan perbuatan menarik dan memikat seseorang dengan penuh berahi, agar mempengaruhi kelakuan sasarannya. Asalnya, perkataan "goda" membawa erti menyesatkan seseorang, seperti wanita memikat lelaki agar berhubungan seks. Kini, konsep godaan sudah luas pengertiannya, termasuk bersinonim dengan tindakan memukau baik lelaki mahupun perempuan melalui tarikan kepada perasaan. Penggoda tidak semestinya manusia pun, seperti muzik atau makanan.

Pandangan biologi
-----------------

Seorang ahli biologi Perancis bernama Thierry Lodé menyuarakan pandangan dalam bukunya  bahawa penggodaan boleh berpunca dari rangsangan supranormal. Kecenderungan kepada perbuatan berlebih-lebih adalah komponen biologi asas yang menerangkan keghairahan sifat-sifat seks tertentu, misalnya: ekor merak jantan dan sepit ketam rebab. Pemilihan seks dan konflik seks boleh menguatkan sifat-sifat melampau tertentu dengan memerhebat nafsu seks. Simetri dwisisi ini juga merupakan sifat penting dalam hidup. Kebanyakan haiwan gemar mengawan dengan teman seksnya dengan memperagakan corak simetri. Sebenarnya, sifat-sifat simetri banyak berubah kesan pertumbuhan dan tahap kesihatan, maka jika terjadinya asimetri maka adanya masalah genetik atau kepincangan sistem keimunan (MHC).

Bibliografi
-----------

* Baudrillard, J. (1991) *Seduction*. New York: Saint Martin's Press. ISBN 0-312-05294-4
* Casanova, G (2002 [1894]) *Story of my life*. London: Penguin. ISBN 0-14-043915-3
* Kierkegaard, S (1997) *The Seducer's Diary*. Princeton University Press. ISBN 0-691-01737-9

Rujukan
-------

1. ↑  Greene, Robert (2003). *The Art of Seduction*. Penguin Books. ISBN 0-14-200119-8.
2. ↑  Thierry Lodé La guerre des sexes chez les animaux, une histoire naturelle de la sexualité" Eds O Jacob, Paris, 2006

Pautan luar
-----------

* *The memoirs of Jacques Casanova de Seingalt*: e-version of the rare unabridged London edition of 1894 translated by Arthur Machen
* *Seduction timeline, cycles & trends* Diarkibkan 2008-07-05 di Wayback Machine: A chronology of Seduction & Sex.
* Seduced: Art and Sex from Antiquity to Now Showed at the Barbican Art Gallery from 12 October 2007-27 January 2008, an exhibition exploreing the representation of sex in art through the ages.
Sintesis metil benzoat melalui pengesteran Fischer–Speier.
**Pengesteran Fischer–Speier** ialah sejenis kaedah pengesteran dengan melakukan tindak balas refluks terhadap asid karboksilik dan alkohol dengan suatu mangkin asid. Tindak balas ini pertama kali diteliti oleh Emil Fischer dan Arthur Speier pada 1895. Kebanyakan asid karboksilik adalah sesuai dalam tindak balas ini, tetapi alkohol biasanya perlu jenis primer atau sekunder kerana alkohol tertier adalah terdedah kepada tindak balas penyingkiran. Selain itu, fenol juga mampu memberi hasil pengesteran yang boleh diterima. Mangkin-mangkin yang biasa digunakan ialah asid sulfurik, asid p-toluenasulfonik dan asid Lewis seperti skandium(III) triflat. Bagi substrat-substrat yang lebih bernilai/sensitif (seperti biobahan), kaedah yang lebih ringan seperti pengesteran Steglich digunakan. Tindak balas ini biasanya dibuat tanpa larutan (terutamanya ketika lebihan reagen alkohol yang banyak digunakan) atau dalam larutan tak berkutub (seperti toluena dan heksana) untuk membantu penyulingan Dean-Stark. Tempoh tindak balas berjulat dari satu ke sepuluh jam dalam suhu 60-110 °C.

Rujukan
-------

1. ↑  Emil Fischer, Arthur Speier (1895). "Darstellung der Ester". *Chemische Berichte*. **28** (3): 3252–3258. doi:10.1002/cber.189502803176.
2. ↑  Offenhauer, Robert D. (1964). "The direct esterification of phenols". *Journal of Chemical Education*. **41** (1): 39. Bibcode:1964JChEd..41...39O. doi:10.1021/ed041p39.
3. ↑  Hocking, M.B. (1980). "Phenyl acetate preparation from phenol and acetic acid: Reassessment of a common textbook misconception". *Journal of Chemical Education*. **57** (7): 527. Bibcode:1980JChEd..57..527H. doi:10.1021/ed057p527.
4. ↑  Furniss, Brian; Hannaford, Antony; Smith, Peter; Tatchell, Austin (1996). *Vogel's Textbook of Practical Organic Chemistry 5th Ed*. London: Longman Science & Technical. m/s. 695–697 & 699–704. ISBN 9780582462366.

Pautan luar
-----------

* Media berkenaan Pengesteran Fischer–Speier di Wikimedia Commons
**Pengetahuan ensiklopedik** ialah merujuk kepada pengetahuan yang luas dan lengkap, seperti ensiklopedia yang mengenai sebilangan besar subjek yang berbagai. Seseorang individu yang mempunyai pengetahuan tersebut disebut sebagai "ensiklopedia manusia" atau "ensiklopedia berjalan".

Dalam budaya popular
--------------------

Idea pengetahuan ensiklopedik telah banyak muncul dalam budaya popular, terutama tersebar dalam fiksyen detektif. Pada tahun 1887, Sir Arthur Conan Doyle memperkenalkan fiksyennya, Sherlock Holmes, yang menggunakan ketajaman deduktifnya yang mendalam dan pengetahuan yang luar biasa untuk menyelesaikan kesnya. *Encyclopedia Brown* ialah rangkaian buku karya Donald J. Sobol yang memaparkan pengembaraan detektif budak lelaki Leroy Brown, yang dikenali sebagai "Encyclopedia" kerana kepintaran dan pengetahuannya yang pertama kali diterbitkan pada tahun 1963.

Salah satu yang paling terkenal ialah fiksyen *Hitchhiker's Guide to the Galaxy* oleh Douglas Adams yang telah memulakan evolusinya melalui media yang banyak sebagai program radio Britain pada tahun 1978. Pada tahun 2004, penyumbang NPR AJ Jacobs menerbitkan *The Know-It-All*, mengenai pengalamannya membaca keseluruhan *Encyclopædia Britannica* dari awal sehingga akhir.

Rujukan
-------

1. ↑  Encyclopedic di vocabulary.com
2. ↑  Walking encyclopedia di The Free Dictionary
3. ↑  Walking encyclopedia do vocabulary.com
4. ↑  Adams, Douglas (1979). *The hitchhiker's guide to the galaxy* (ed. 1st). New York: Harmony Books. ISBN 1400052920.
5. ↑  Jacobs, A.J. (2004). *The know-it-all : one man's humble quest to become the smartest person in the world* (ed. 1st Simon & Schuster paperback). New York: Simon & Schuster. ISBN 0743250605.

Pautan luar
-----------

* Encyclopædia Britannica
Levi Strauss
*Rencana ini mengenai usahawan. Untuk ahli antropologi, sila lihat Claude Lévi-Strauss dan untuk syarikatnya, sila lihat Levi Strauss & Co.*
**Levi Strauss** (26 Februari 1829 – 26 September 1902) adalah seorang penghasil pakaian Amerika Syarikat kelahiran Jerman. Namanya menjadi jenama jeans Levi's.

Beliau terlahir sebagai Löb Strauß di Buttenheim, Bayern, dari keluarga Yahudi. Pada tahun 1847 Strauss pindah bersama ibu dan 2 saudarinya ke New York, AS untuk bergabung dengan kedua-dua saudaranya Jonas dan Louis Löb, yang memiliki perniagaan barang-barang kering. Pada 1850, beliau mengubah namanya menjadi Levi Strauss, dan pada tahun 1853, beliau berpindah ke San Francisco, California untuk membuka syarikatnya sendiri Levi Strauss & Co.

Pautan luar
-----------

* (Inggeris) Levi Strauss Company
* (Inggeris) Levi's
* (Inggeris) Levi's Europe
* (Inggeris) Levi's Online Store

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pengesanan ralat** **masa larian** ialah kaedah pengesahan perisian yang menganalisis aplikasi perisian semasa ia melaksanakan dan melaporkan kecacatan (pepijat) yang dikesan semasa pelaksanaan itu. Ia boleh digunakan semasa ujian unit, ujian komponen, ujian integrasi, ujian sistem (automatik/berskrip atau manual), atau ujian penembusan.

Pengesanan ralat masa larian boleh mengenal pasti kecacatan nyata hanya *ketika* masa jalan (contohnya, timpaan fail) dan memusatkan perhatian pada punca utama aplikasi gagal berfungsi, berjalan perlahan atau berkelakuan secara tak terkawal. Kecacatan yang biasa dikesan oleh pengesanan ralat masa larian termasuk:

* Keadaan larian
* Pengecualian
* Kebocoran sumber
* Kebocoran memori
* Kelemahan serangan keselamatan (seperti suntikan SQL)
* Penunjuk nol
* Ingatan yang tidak dimulakan
* Limpahan penimbal

Alat pengesan ralat masa larian hanya boleh mengesan ralat dalam aliran kawalan yang dilaksanakan aplikasi.

Rujukan
-------

1. ↑  Runtime Error Detection by Parasoft
2. ↑  MUST: A Scalable Approach to Runtime Error Detection in MPI Programs by Tobias Hilbrich, Martin Schulz, Bronis R. de Supinski, Matthias S. Müller, in Tools for High Performance Computing 2009
Sheikh **Maktoum bin Rashid Al Maktoum** (1943 – 4 Januari 2006) adalah bekas timbalan presiden dan Perdana Menteri Emiriah Arab Bersatu serta amir Dubai.

Beliau telah dilahirkan di Shindagha, Dubai dan menjawat jawatan sebagai perdana menteri pada 9 Disember 1971 sehingga 25 April 1979 saat ia digantikan oleh ayahnya, Sheikh Rashid bin Said Al Maktoum. Pada 7 Oktober 1990, beliau kembali menjawat jawatan sebagai perdana menteri berikutan kematian ayahandanya sekaligus menjadi Amir Dubai. Beliau memegang kedua jawatan tersebut sampai beliau meninggal dunia di Gold Coast, Australia pada 4 Januari 2006 kerana serangan jantung.

|
|  |
| Didahului oleh**-** | **Perdana Menteri Emiriah Arab Bersatu**1971—1979 | Diikuti oleh:**Rashid bin Said Al Maktoum** |
|
| Didahului oleh**Rashid bin Said Al Maktoum** | **Perdana Menteri Emiriah Arab Bersatu**1990—2006 | Diikuti oleh:**Mohammed bin Rashid Al Maktoum** |
|
| Didahului oleh**Rashid bin Said Al Maktoum** | **Amir Dubai**1990—2006 | Diikuti oleh:**Mohammed bin Rashid Al Maktoum** |

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Perhimpunan Air Untuk Rakyat 2010** ialah perhimpunan yang diadakan pada 5 Disember 2010 di Kuala Lumpur, Malaysia. Penganjur pertandingan, iaitu gerakan Air Untuk Rakyat dan pembangkang persekutuan Pakatan Rakyat, telah menyeru bantahan terhadap penswastaan penguruan air di Selangor yang melibatkan Kuala Lumpur dan jaminan kerajaan persekutuan terhadap SYABAS (kini Air Selangor), firma pengurusan air yang dikawal oleh sekutu kroni kerajaan persekutuan di bawah UMNO Rozali Ismail. Objektif sekunder perhimpunan ialah mengemukakan petisyen dengan lebih 250,000 tandatangan kepada Tuanku Mizan Zainal Abidin untuk campur tangan terhadap penswastaan perkhidmatan air di negeri itu di Istana Negara.

Menurut anggaran, jumlah hadirin perhimpunan ialah seramai antara 2,500 hingga 10,000 orang. Perhimpunan itu berkumpul di perkarangan Masjid Negara, Kuala Lumpur pada jam 9 pagi, awal pagi Ahad 5 Disember 2010.

Tindakan polis
--------------

Semua jalan menghala ke Istana Negara dan Masjid Negara telah dikawal dan disekat sehari sebelumnya oleh polis menyebabkan kesesakan lalu lintas di pelbagai kawasa bandar. Sekurang-kurangnya seramai 60 orang telah ditahan oleh pihak pegawai polis yang menyifatkan perhimpunan itu ialah perhimpunan haram. Polis menggunakan gas pemedih mata dan semburan air untuk meredakan orang ramai.

Lihat juga
----------

* 2010 di Malaysia

Rujukan
-------

1. ↑  "Malaysian police fires tear gas and water cannons at protesters" Diarkibkan 2010-12-08 di Wayback Machine, AsiaOne, 6 December 2010.
2. ↑  "Tear gas, water cannons fired on water protesters" Diarkibkan 8 Disember 2010 di Wayback Machine, Malaysiakini.com, 5 December 2010.
3. ↑  "Tear gas, water canons [*sic*] fired at Pakatan crowd protesting SYABAS bailout" Diarkibkan 8 Disember 2010 di Wayback Machine, M'sian Chronicle, 5 December 2010.
4. ↑  "Malaysian police fire tear gas on opposition protest" Diarkibkan 13 Januari 2011 di Wayback Machine, Inquirer, 5 December 2010.
5. ↑  "Malaysian police fire tear gas at protesters", ETaiwan, 5 December 2010.
6. ↑  "KL rally turns violent", Straits Times, 6 December 2010.
**Pergunungan Taihang** (Bahasa Cina: 太行山code: zh is deprecated ; pinyin: *Tàiháng Shān*) adalah banjaran gunung China yang mengunjur di pinggir timur Dataran Tinggi Loess di wilayah Shanxi, Henan dan Hebei. Banjarannya melebihi 400 kilometer (250 bt) dari utara ke selatan dan mempunyai ketinggian purata 1,500 hingga 2,000 meter (4,900 hingga 6,600 kaki). Puncak utama ialah Xiao Wutaishan (2,882 meter (9,455 kaki)). Puncak timur Taihang ialah Cangyan Shan di Hebei; Gunung Baishi membentuk hujung utaranya. 

Nama Wilayah Shanxi, yang bermaksud "barat gunung", berasal dari lokasi barat Pergunungan Taihang, begitu juga nama Wilayah Shandong (timur gunung).

Terusan Bendera Merah terletak di pinggir selatan Pergunungan Taihang. 

Kereta Api Penumpang Shitai melintasi di bawah Pergunungan Taihang melalui Terowong Taihang, yang hampir 28 kilometer (17 bt), adalah terowong kereta api ketiga terpanjang di China.

Lihat juga
----------

* Gaung Taihangshan di China

Rujukan
-------

1. ↑  "山西省情概况" (dalam bahasa Chinese). Taiwan.cn. 6 April 2011. Dicapai pada 31 January 2018.CS1 maint: unrecognized language (link)
2. ↑  "山东历史" (dalam bahasa Chinese). sdchina.com. 27 September 2009. Dicapai pada 31 January 2018.CS1 maint: unrecognized language (link)

Pautan luar
-----------

* "A Walk in the Taihang Mountains". Shanghai Star. 2005-03-10. Diarkibkan daripada yang asal pada 2005-03-22. Dicapai pada 2014-01-30. Unknown parameter `|dead-url=` ignored (bantuan)
Lorong kecemasan lori di Autobahn A7 di Jerman.
Lorong kecemasan lori di Australia Barat, terletak di kaki bukit sebelum melalui simpang.
**Lorong kecemasan lori** merupakan satu peranti lalu lintas yang membolehkan kenderaan berat dengan masalah brek untuk berhenti dengan selamat. Ia terdiri daripada satu lorong susur yang panjang dan diisi dengan pasir atau batu kerikil selari dengan sesebuah jalan raya yang curam, serta direka bagi memuatkan sebuah lori besar. Lapisan batu kerikil yang dalam membolehkan momentum lori disingkirkan dengan cara yang terkawal serta tidak berbahaya, bagi membolehkannya berhenti dengan selamat. 

Di Malaysia, terdapat sebuah lorong kecemasan lori di kaki Banjaran Keledang di Lebuhraya Utara-Selatan Jajaran Utara E1 (arah selatan) berhampiran Jelapang, Ipoh, Perak.

Reka bentuk
-----------

Lorong kecemasan lori biasanya terletak di kawasan pergunungan dengan kos pembinaan yang tinggi serta kesukaran pemilihan tapak semasa.

Rujukan
-------

1. ↑  DOT Arizona (1993). "Full-Scale Arrester Bed Testing Leads to More Cost-Effective Design" (pdf). *TR News* (166): 20–21. Dicapai pada 2006-07-23. Unknown parameter `|month=` ignored (bantuan)

Lihat juga
----------

* Lorong kecemasan

Pautan luar
-----------

* Pertimbangan reka bentuk
* Lorong kecemasan lori di www.usroads.com
**Pewarganegaraan** atau **naturalisasi** adalah suatu proses atau tindakan undang-undang bagi memberikan kerakyatan dan kewarganegaraan kepada seseorang yang bukan warganegara bagi sesebuah negara. Ia boleh dilakukan secara automatik melalui statut atau melibatkan permohonan atau usul dan kelulusan oleh pihak berkuasa berkaitan. Peraturan-peraturan pewarganegaraan berbeza mengikut negara tetapi kebiasaannya termasuklah suatu janji untuk mematuhi dan menegakkan undang-undang negara itu, mengambil dan menerima sumpah taat setia serta boleh menentukan keperluan-keperluan lain seperti bermastautin untuk suatu tempoh minimum tertentu yang sah dan pengetahuan yang mencukupi tentang bahasa atau budaya dominan negara.

Rujukan
-------

1. ↑  8 U.S.C. § 1427(a) ("Requirements of naturalization"); lihat juga 8 U.S.C. § 1429 ("Prerequisite to naturalization; burden of proof"); 8 U.S.C. § 1452 ("Certificates of citizenship or U.S. non-citizen national status; procedure"); 8 U.S.C. § 1503 ("Denial of rights and privileges as national").

Portal:* icon Politik
* dacing Undang-undang

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Arkib Negara (A.S.)

 |
Gambar rajah menunjukkan lorong memotong serta bahagian jalan raya di Ireland.
Bagi negara yang mengamalkan pemanduan di sebelah kiri, lorong memotong terletak di sebelah *kanan*, seperti di Lebuhraya Utara-Selatan.
**Lorong memotong** merupakan lorong pada jalan raya berbilang lorong atau lebuh raya yang terletak paling hampir dengan garisan tengah jalan atau pembahagi jalan. Di Malaysia, lorong memotong sering kali dirujuk sebagai **lorong kanan** berikutan pemanduan di sebelah kiri yang diamalkan. Ia juga sering dirujuk sebagai **lorong laju** kerana selalunya lorong memotong sering digunakan berpanjangan oleh kenderaan yang dipandu laju. Secara teorinya, lorong memotong sepatutnya hanya digunakan untuk memotong sahaja, supaya membolehkan pemandu memandu mengikut corak pemanduan tersendiri. 

Di lebuh raya, susur keluar dan masuk dikhususkan untuk lorong perlahan, tetapi ada juga susur keluar atau masuk yang direka untuk digunakan oleh pemandu di lorong memotong, seperti susur keluar dari Lebuhraya Persekutuan  (arah Klang) ke Lebuhraya Pantai Baru E10 yang hanya boleh digunakan oleh pemandu di lorong kanan.

Varian
------

Rencana utama: Lorong mendaki
Di sesetengah kawasan, lorong memotong turut dipanggil sebagai **lorong kenderaan berat**, untuk membolehkan kenderaan ringan yang bergerak laju memotong kenderaan berat yang bergerak perlahan tanpa mengganggu aliran trafik dari arah bertentangan. Di kawasan pergunungan yang curam pula, lorong memotong turut dibina sebagai lorong mendaki untuk membolehkan kenderaan berat serta kenderaan yang tidak cukup berkuasa beralih di sebelah tepi tanpa mengganggu aliran trafik bagi arah yang sama. Lorong mendaki bukan hanya terdapat semasa mendaki cerun curam sahaja; ada kalanya lorong mendaki turut dibina di bahagian menuruni cerun curam untuk membolehkan kenderaan berat bergerak perlahan tanpa menyebabkannya hilang kawalan.

Lorong mendaki sering kali dikelirukan dengan lorong memotong berikutan konfigurasinya yang hampir sama; lorong memotong boleh mempunyai jumlah bilangan lorong yang genap manakala lorong mendaki pula hanya boleh ada jumlah lorong yang ganjil sahaja sesuai dengan fungsinya. Selain itu, papan tanda yang digunakan juga adalah berbeza; papan tanda **"KENDERAAN BERAT SILA IKUT KIRI"** digunakan pada lorong mendaki, manakala papan tanda **"IKUT KIRI JIKA TIDAK MEMOTONG"** pula digunakan pada lorong memotong.

|  |  |
| --- | --- |
| Ikon tunas | Rencana berkenaan jalan raya dan lebuh raya ini ialah rencana tunas. Anda boleh membantu Wikipedia dengan mengembangkannya. |

* l
* b
* s